CELEX: E2017C0115
Language: lv
Date: 2017-07-12 00:00:00
Title: EBTA Uzraudzības iestādes Lēmums Nr. 115/17/COL (2017. gada 12. jūlijs) par Norvēģijas 2017. gada vienības likmes atbilstību saskaņā ar EEZ līguma XIII pielikuma 66.wm punktā minētā akta (Komisijas 2013. gada 3. maija Īstenošanas regula (ES) Nr. 391/2013, ar ko nosaka kopīgu tarifikācijas sistēmu aeronavigācijas pakalpojumiem) 17. pantu [2017/1513]

31.8.2017   
            
            
               LV
            
            
               Eiropas Savienības Oficiālais Vēstnesis
            
            
               L 224/122
            
         EBTA UZRAUDZĪBAS IESTĀDES LĒMUMS
   Nr. 115/17/COL
   (2017. gada 12. jūlijs)
   par Norvēģijas 2017. gada vienības likmes atbilstību saskaņā ar EEZ līguma XIII pielikuma 66.wm punktā minētā akta (Komisijas 2013. gada 3. maija Īstenošanas regula (ES) Nr. 391/2013, ar ko nosaka kopīgu tarifikācijas sistēmu aeronavigācijas pakalpojumiem) 17. pantu [2017/1513]
   EBTA UZRAUDZĪBAS IESTĀDE,
   ņemot vērā EEZ līguma XIII pielikuma 66.u punktā minēto aktu (Eiropas Parlamenta un Padomes 2004. gada 10. marta Regula (EK) Nr. 550/2004 par aeronavigācijas pakalpojumu sniegšanu vienotajā Eiropas gaisa telpā (Pakalpojumu sniegšanas regula) (1)) un jo īpaši tā 16. panta 1. punktu, kā arī EEZ līguma XIII pielikuma 66.wm punktā minēto aktu (Komisijas 2013. gada 3. maija Īstenošanas regula (ES) Nr. 391/2013, ar ko nosaka kopīgu tarifikācijas sistēmu aeronavigācijas pakalpojumiem (2)) (“Īstenošanas regula (ES) Nr. 391/2013”) un jo īpaši tā 17. panta 1. punkta d) apakšpunktu; abi akti pielāgoti EEZ līgumam ar tā 1. protokolu,
   tā kā:
   
               (1)
            
            
               Īstenošanas regulā (ES) Nr. 391/2013 ir noteikta kopīga tarifikācijas sistēma aeronavigācijas pakalpojumiem. Kopīgā tarifikācijas sistēma ir būtisks elements, lai tiktu sasniegti darbības uzlabošanas sistēmas mērķi, kā noteikts saskaņā ar EEZ līguma XIII pielikuma 66.t punktā minētā akta (Eiropas Parlamenta un Padomes 2004. gada 10. marta Regula (EK) Nr. 549/2004, ar ko nosaka pamatu Eiropas vienotās gaisa telpas izveidošanai (pamatregula)
                   (3)) 11. pantu un EEZ līguma XIII pielikuma 66.xf punktā minēto aktu (Komisijas 2013. gada 3. maija Īstenošanas regula (ES) Nr. 390/2013, ar ko nosaka aeronavigācijas pakalpojumu un tīkla funkciju darbības uzlabošanas sistēmu
                   (4)) (“Īstenošanas regula (ES) Nr. 390/2013”).
            
         
               (2)
            
            
               EEZ līguma XIII pielikumā 66.xe punktā minētais akts (Komisijas 2014. gada 11. marta Īstenošanas lēmums 2014/132/ES noteikt gaisa satiksmes pārvaldības tīkla Savienības mēroga darbības uzlabošanas mērķus un brīdinājuma robežvērtības otrajam pārskata periodam no 2015. līdz 2019. gadam
                   (5)) izvirza Savienības mēroga darbības uzlabošanas mērķus, tostarp izmaksu efektivitātes mērķi maršruta aeronavigācijas pakalpojumiem, ko izsaka noteiktās vienības izmaksās par šo pakalpojumu sniegšanu, otrajam pārskata periodam, kas aptver 2015.–2019. gadu (ieskaitot).
            
         
               (3)
            
            
               Saskaņā ar Īstenošanas regulas (ES) Nr. 391/2013 17. panta 1. punkta b) un c) apakšpunktu EBTA Uzraudzības iestādes pienākums ir atbilstoši minētās regulas 9. panta 1. un 2. punktā noteiktajām prasībām izvērtēt 2017. gada tarifikācijas zonu vienības likmes, ko tai iesniegusi Norvēģija. Izvērtējumā pārbauda minēto vienības likmju atbilstību Īstenošanas regulām (ES) Nr. 390/2013 un (ES) Nr. 391/2013.
            
         
               (4)
            
            
               EBTA Uzraudzības iestāde ir izvērtējusi vienības likmes ar Eirokontroles Darbības novērtēšanas vienības un Centrālā maršrutu maksājumu biroja atbalstu, izmantojot Norvēģijas iesniegtos datus un papildu informāciju, kā arī valsts uzraudzības iestādes ziņojumu par to izmaksu izvērtējumu, kurām nepiemēro izmaksu dalīšanas mehānismu.
            
         
               (5)
            
            
               Pamatojoties uz šo izvērtējumu, Iestāde saskaņā ar Īstenošanas regulas (ES) Nr. 391/2013 17. panta 1. punkta d) apakšpunktu ir konstatējusi, ka Norvēģijas 2017. gada tarifikācijas zonu vienības likmes atbilst Īstenošanas regulām (ES) Nr. 390/2013 un (ES) Nr. 391/2013.
            
         
               (6)
            
            
               Saskaņā ar Īstenošanas regulas (ES) Nr. 391/2013 17. panta 1. punkta d) apakšpunktu Norvēģija būtu jāinformē par šo konstatējumu,
            
         IR PIEŅĒMUSI ŠO LĒMUMU.
   1. pants
   Norvēģijas iesniegtā 2017. gada maršruta vienības likme NOK 430,06 atbilst EEZ līguma XIII pielikuma 66.xf punktā minētajam aktam (Komisijas 2013. gada 3. maija Īstenošanas regula (ES) Nr. 390/2013, ar ko nosaka aeronavigācijas pakalpojumu un tīkla funkciju darbības uzlabošanas sistēmu) un EEZ līguma XIII pielikuma 66.wm punktā minētajam aktam (Komisijas 2013. gada 3. maija Īstenošanas regula (ES) Nr. 391/2013, ar ko nosaka kopīgu tarifikācijas sistēmu aeronavigācijas pakalpojumiem).
   2. pants
   Šis lēmums ir adresēts Norvēģijai.
   
      Briselē, 2017. gada 12. jūlijā
      
         
            EBTA Uzraudzības iestādes vārdā –
         
         
            Priekšsēdētājs
         
         Sven Erik SVEDMAN
         
            Kolēģijas locekle
         
         Helga JÓNSDÓTTIR
      
   
   
      (1)  OV L 96, 31.3.2004., 10. lpp.
   
   
      (2)  OV L 128, 9.5.2013., 31. lpp.
   
   
      (3)  OV L 96, 31.3.2004., 1. lpp.
   
   
      (4)  OV L 128, 9.5.2013., 1. lpp.
   
   
      (5)  OV L 71, 12.3.2014., 20. lpp.